1998R0577 — SK — 18.06.2014 — 006.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE RADY (ES) č. 577/98

z 9. marca 1998

o organizácii výberového zisťovania pracovných síl v spoločenstve







RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 213, so zreteľom na návrh nariadenia predloženého Komisiou, keďže, aby splnili zverené úlohy, Komisia potrebuje porovnateľné štatistické informácie o úrovni, štruktúre a o trendoch zamestnanosti a nezamestnanosti v členských štátoch; keďže najlepšou metódou na získanie informácií na úrovni spoločenstva je implementácia harmonizovaného zisťovania pracovných síl; keďže nariadenie Rady (EHS) č. 3711/91 zo 16. decembra 1991 o organizácii ročného výberového zisťovania pracovných síl v spoločenstve ( 1 ) určilo, že počínajúc rokom 1992 sa zisťovanie musí uskutočniť na jar každého roka; keďže, hoci kontinuálne zisťovanie sa uprednostňuje pred každoročným jarným zisťovaním z hľadiska zabezpečenia dostupnosti a harmonizácie dát a merania objemu práce, je ťažké implementovať kontinuálne zisťovanie v tých istých dňoch vo všetkých členských štátoch; keďže je potrebné podporovať využívanie existujúcich administratívnych zdrojov, pokiaľ môžu užitočne doplniť informácie získané prostredníctvom rozhovorov alebo poslúžiť ako opora výberu; keďže údaje v zisťovaní, ako ich určuje toto nariadenie, sa môžu rozšíriť o ďalší súbor premenných tvoriacich súčasť programu modulov ad hoc, ktorý pokrýva niekoľko rokov a ktorý bude vypracovaný v rámci implementačných dohôd; keďže zásady relevantnosti a nákladovej efektívnosti, ako sú definované v nariadení Rady (ES) č. 322/97 zo 17. februára 1997 o štatistike spoločenstva ( 2 ), ktoré tvorí legislatívny rámec pre tvorbu štatistiky spoločenstva, sa budú vzťahovať aj na toto nariadenie; keďže štatistická dôvernosť sa riadi pravidlami definovanými v nariadení (ES) č. 322/97 a v nariadení Rady (Euratom, EHS) č. 1588/90 z 11. júna 1990 o prenose dát podliehajúcich štatistickej dôvernosti Štatistickému úradu Európskych spoločenstiev ( 3 ); keďže sa Komisia poradila s Výborom pre štatistické programy zriadeným rozhodnutím 89/382/EHS Euratom ( 4 ) v súlade s článkom 3 vyššie uvedeného rozhodnutia, PRIJALA TOTO NARIADENIE:







Článok 1

Frekvencia zisťovania

Členské štáty vykonajú každý rok výberové zisťovanie pracovných síl, ďalej iba „zisťovanie“.

▼M1

Zisťovanie je kontinuálnym zisťovaním poskytujúcim štvrťročné a ročné výsledky; počas prechodného obdobia nepresahujúceho rok 2002 však členské štáty, ktoré nie sú schopné vykonať kontinuálne zisťovanie, vykonajú namiesto neho ročné zisťovanie, ktoré sa má konať na jar.

Formou výnimky sa prechodné obdobie rozšíri

a) do roku 2003 pre Taliansko,

b) do roku 2004 pre Nemecko s podmienkou, že Nemecko poskytne štvrťročné náhradné odhady pre hlavné agregáty výberového zisťovania pracovných síl, ako aj odhady ročných priemerov pre niektoré špecifické agregáty výberového zisťovania pracovných síl.

▼B

Informácie získané počas zisťovania sa vzťahujú spravidla na situáciu v priebehu týždňa (trvajúceho od pondelka do nedele), po ktorom nasleduje rozhovor, známeho ako referenčný týždeň.

V prípade kontinuálneho zisťovania:

— referenčné týždne sú rozložené rovnomerne počas celého roka,

— rozhovor sa zvyčajne uskutoční počas týždňa bezprostredne nasledujúceho po referenčnom týždni. Časové rozpätie medzi referenčným týždňom a dátumom rozhovoru nesmie byť dlhšie ako 5 týždňov, s výnimkou tretieho štvrťroka,

— referenčné štvrťroky a roky pozostávajú z 13 resp. 52 po sebe nasledujúcich týždňov. Zoznam týždňov tvoriacich príslušný štvrťrok alebo rok sa vypracúva v súlade s postupom uvedeným ►M5 v článku 8 ods. 2 ◄ .

Článok 2

Jednotky a rozsah zisťovania, metódy pozorovania

1. Zisťovanie sa uskutoční v každom členskom štáte na vzorke domácností alebo osôb sídliacich v čase zisťovania na ekonomickom území tohto štátu.

2. Hlavný rozsah zisťovania tvoria osoby bývajúce v súkromných domácnostiach na ekonomickom území každého členského štátu. Ak je to možné, táto hlavná populácia osôb žijúcich v súkromných domácnostiach bude doplnená osobami žijúcimi v spoločných domácnostiach.

Vždy, keď je to možné, spoločné domácnosti sa pokryjú vzorkami osobitne vytvorenými tak, aby umožňovali priame pozorovanie zúčastnených osôb. Ak to nie je možné, potom osoby v týchto skupinách, ktoré zostávajú v spojení so súkromnou domácnosťou, sa zahrnú v súvislosti s touto domácnosťou.

3. Premenné, slúžiace na určenie pracovného statusu a podzamestnanosti, sa musia získať rozhovorom s príslušnou osobou alebo ak to nie je možné, rozhovorom s iným členom domácnosti. Ďalšie informácie sa môžu získať z alternatívnych zdrojov vrátane administratívnych záznamov za predpokladu, že získané údaje majú rovnocennú kvalitu.

4. Bez ohľadu na to, či jednotkou výberového súboru je individuálna osoba alebo domácnosť, informácie sa zvyčajne získavajú za všetkých členov domácnosti. Ak je však jednotkou výberového súboru individuálna osoba, informácie, týkajúce sa ostatných členov domácnosti

— môžu vylučovať charakteristické znaky uvedené v článku 4 ods. 1 písm. g), h), i) a j)

— a môžu sa získať z časti výberového súboru, definovanej tak, aby: — — referenčné týždne boli rovnomerne rozdelené počas celého roka, — počet pozorovaní (individuálne osoby vo vzorke plus členovia ich domácnosti) spĺňal pre ročné odhady úrovní kritériá spoľahlivosti definované v článku 3.

Článok 3

Reprezentatívnosť vzorky

1. Pre skupinu nezamestnaných, tvoriacich 5 % obyvateľstva v produktívnom veku, relatívna štandardná odchýlka pre odhad ročných priemerov (alebo pre jarné odhady v prípade ročného zisťovania vykonávaného na jar) na úrovni NUTS II nesmie prekročiť 8 % z príslušnej časti obyvateľstva (podsúboru).

Regióny s menej ako 300 000 obyvateľmi budú oslobodené od tejto požiadavky.

2. V prípade kontinuálneho zisťovania, pre časť obyvateľstva, tvoriacu 5 % z populácie v produktívnom veku, relatívna štandardná odchýlka na národnej úrovni pre odhad zmien medzi dvoma po sebe nasledujúcimi štvrťrokmi nesmie prekročiť 2 % z príslušnej skupiny obyvateľstva (podsúboru).

Pre členské štáty s obyvateľstvom od jedného do dvadsiatich miliónov obyvateľov je táto požiadavka zmiernená tak, aby relatívna štandardná odchýlka pre odhad štvrťročných zmien nepresiahla 3 % z príslušnej skupiny obyvateľstva (podsúboru).

Členské štáty, ktoré majú menej ako jeden milión obyvateľov, sú oslobodené od týchto presných požiadaviek, týkajúcich sa zmien.

3. Ak sa zisťovanie vykonáva iba na jar, aspoň štvrtina jednotiek zisťovania sa prevezme z predchádzajúceho zisťovania a aspoň štvrtina bude súčasťou nasledujúceho zisťovania.

Tieto dve skupiny budú označené kódom.

4. Ak výsledkom neodpovedania na niektoré otázky budú chýbajúce údaje, v prípade potreby sa použije metóda štatistickej imputácie.

5. Faktory váženia sa vypočítajú najmä s prihliadnutím na pravdepodobnosť výberu a externé údaje súvisiace s rozdelením skúmaného obyvateľstva podľa pohlavia, veku (päťročné vekové skupiny) a regiónu (úroveň NUTS II), ak príslušné členské štáty považujú tieto externé údaje za dostatočne spoľahlivé.

6. Členské štáty poskytnú Komisii (Eurostat) všetky požadované informácie o organizácii a metodológii zisťovania a najmä uvedú kritériá, ktoré použili pri tvorbe a určovaní veľkosti vzorky.

Článok 4

Charakteristika zisťovania

1. Budú poskytnuté nasledujúce údaje:

a) demografické podmienky: — poradové číslo v domácnosti, — pohlavie, — rok narodenia, — dátum narodenia vo vzťahu ku koncu referenčného obdobia, — rodinný stav, — vzťah k odpovedajúcej osobe, — poradové číslo manžela/manželky, — poradové číslo otca, — poradové číslo matky, — štátna príslušnosť, — počet rokov trvalého pobytu v členskom štáte, — krajina narodenia (nepovinné), — charakter účasti na zisťovaní (priama účasť alebo prostredníctvom iného člena domácnosti);

▼M3

b) pracovný status: — pracovný status v referenčnom týždni, — nepretržitý príjem mzdy alebo platu, — dôvod, prečo osoba nepracovala, aj keď mala zamestnanie, — hľadanie zamestnania pri nezamestnanej osobe, — druh hľadaného zamestnania (zamestnanec alebo samostatne zárobkovo činný), — spôsoby použité na hľadanie zamestnania, — pripravenosť nastúpenia do zamestnania;

c) ukazovatele hlavného zamestnania: — postavenie v zamestnaní, — hospodárske odvetvie miestnej jednotky, — povolanie, — riadiaca funkcia, — počet osôb pracujúcich v miestnej jednotke, — krajina pracoviska, — región pracoviska, — rok a mesiac, v ktorom osoba začala pracovať v súčasnom zamestnaní, — využitie verejných služieb zamestnanosti pri nájdení súčasného zamestnania, — pracovný pomer na dobu určitú alebo neurčitú (a dôvody), — trvanie dočasného zamestnania alebo pracovného pomeru na dobu určitú, — rozlíšenie práce na plný alebo čiastočný úväzok (a dôvody), — zmluva s agentúrou, ktorá sprostredkúva dočasnú prácu, — práca na doma;

d) pracovná doba: — počet hodín zvyčajne odpracovaných v týždni, — počet hodín skutočne odpracovaných, — počet nadčasových hodín v referenčnom týždni, — hlavný dôvod, prečo sa počet skutočne odpracovaných a zvyčajne odpracovaných hodín líši;

▼B

e) druhé zamestnanie: — existencia viac ako jedného zamestnania, — profesionálny status (postavenie v zamestnaní), — ekonomická činnosť miestnej jednotky, — počet skutočne odpracovaných hodín;

f) zjavná podzamestnanosť: — želanie odpracovať zvyčajne viac než súčasný počet hodín (nepovinné v prípade ročného zisťovania), — hľadanie inej alebo ďalšej práce a dôvody, — typ hľadaného zamestnania (ako zamestnanec alebo inak), — metódy hľadania inej alebo ďalšej práce, — dôvody, prečo si osoba nehľadá ďalšiu prácu (nepovinné v prípade ročného zisťovania), — možnosť nástupu do práce, — želaný počet odpracovaných hodín (nepovinné v prípade ročného zisťovania);

▼M3

g) hľadanie zamestnania: — druh hľadaného zamestnania, — doba hľadania zamestnania, — situácia osoby bezprostredne pred začatím hľadania zamestnania, — registrácia na úrade práce a poberanie dávok, — ochota osoby, ktorá nehľadá zamestnanie, pracovať, — dôvody, prečo osoba nehľadá zamestnanie, — nedostatok opatrovateľských zariadení;

▼M2

h) vzdelávanie a odborná príprava: účasť na formálnom vzdelávaní alebo odbornej príprave počas predchádzajúcich štyroch týždňov — úroveň, — oblasť, účasť na kurzoch a ostatných výučbových vzdelávacích činnostiach počas predchádzajúcich štyroch týždňov — celková dĺžka, — účel posledného kurzu alebo inej vzdelávacej činnosti, — oblasť poslednej vzdelávacej činnosti, — účasť na poslednej vzdelávacej činnosti počas pracovnej doby, dosiahnuté vzdelanie — najvyššie dosiahnutá úroveň vzdelania alebo odbornej prípravy, — oblasť tejto najvyššej úrovne vzdelania a odbornej prípravy, — rok, v ktorom sa ukončila táto najvyššia úroveň vzdelania;

▼B

i) predchádzajúca pracovná skúsenosť osoby bez zamestnania: — existencia predchádzajúcej pracovnej skúsenosti, — rok a mesiac, kedy osoba naposledy pracovala, — hlavný dôvod odchodu z posledného zamestnania alebo podnikateľskej činnosti, — profesionálny status (postavenie) v poslednom zamestnaní, — ekonomická činnosť miestnej jednotky, v ktorej osoba naposledy pracovala, — klasifikácia zamestnania v poslednom zamestnaní;

j) situácia rok pred zisťovaním (nepovinné pre 1., 3. a 4. štvrťrok): — hlavný pracovný status, — profesionálny status (postavenie v zamestnaní), — ekonomická činnosť miestnej jednotky, v ktorej osoba pracovala, — krajina trvalého bydliska, — región trvalého bydliska;

k) hlavný pracovný status (nepovinné);

▼M4

l) mzdy z hlavného zamestnania;

▼B

m) technické prvky súvisiace s rozhovorom: — rok zisťovania, — referenčný týždeň, — týždeň konania rozhovoru, — členský štát, — región domácnosti, — stupeň urbanizácie, — poradové číslo domácnosti, — typ domácnosti, — typ inštitúcie, — faktor váženia, — časť výberového súboru vo vzťahu k predchádzajúcemu zisťovaniu (ročné zisťovanie), — časť výberového súboru vo vzťahu k nasledujúcemu zisťovaniu (ročné zisťovanie), — poradové číslo vlny zisťovania;

▼M3

n) netypická pracovná doba: — práca na zmeny, — večerná práca, — nočná práca, — práca v sobotu, — práca v nedeľu.

▼M6

2. Komisia je splnomocnená v súlade s článkom 7c prijímať delegované akty týkajúce sa úprav zoznamu premenných zisťovania uvedených v zozname 14 skupín ukazovateľov zisťovania v odseku 1 tohto článku, ktoré si vyžiada vývoj techník a pojmov. Delegovaným aktom prijatým v súlade s týmto odsekom sa nesmú meniť nepovinné premenné na povinné premenné. Povinné premenné, ktoré je nutné zahrnúť v každom prípade, patria do ukazovateľov zisťovania stanovených v odseku 1 písm. a) až j) a písm. l), m) a n) tohto článku. Uvedené premenné musia byť zahrnuté v 94 ukazovateľoch zisťovania. Príslušný delegovaný akt sa prijme najneskôr 15 mesiacov pred začiatkom referenčného obdobia zisťovania.

Komisia je splnomocnená prijímať delegované akty v súlade s článkom 7c, pokiaľ ide o zoznam premenných (ďalej len „štrukturálne premenné“) spomedzi ukazovateľov zisťovania uvedených v odseku 1 tohto článku, ktoré stačí zisťovať iba ako ročné priemery s použitím časti výberového súboru nezávislých pozorovaní vzťahujúce sa na 52 týždňov, a nie ako štvrťročné priemery.

2a. Štrukturálne premenné spĺňajú podmienku, že relatívna štandardná odchýlka (efekt tvorby sa neberie do úvahy) akéhokoľvek ročného odhadu predstavujúceho 1 % alebo viac populácie v produktívnom veku nepresiahne:

a) 9 % v prípade členských štátov, ktoré majú od 1 do 20 miliónov obyvateľov, a

b) 5 % v prípade členských štátov, ktoré majú 20 miliónov obyvateľov alebo viac.

Členské štáty, ktoré majú menej ako 1 milión obyvateľov, sú od požiadaviek na relatívnu štandardnú odchýlku oslobodené a premenné sa zbierajú pre celú vzorku, pokiaľ vzorka nespĺňa kritériá stanovené v písmene a).

Ak sa v prípade členských štátov, ktoré používajú časť výberového súboru na zber údajov v súvislosti so štrukturálnymi premennými, použije viac ako jedna vlna, pozostáva celá časť výberového súboru z nezávislých pozorovaní.

2b. Je potrebné zaručiť konzistentnosť ročných súčtov častí výberového súboru a ročných priemerov celého výberového súboru pri zamestnaných, nezamestnaných a neaktívnych osobách podľa pohlavia a pri týchto vekových skupinách: 15 až 24 rokov, 25 až 34 rokov, 35 až 44 rokov, 45 až 54 rokov a 55 rokov a viac.

3. Komisia prostredníctvom vykonávacích aktov prijme pravidlá týkajúce sa úprav, ktoré sa majú použiť, kodifikácie premenných a zoznamu zásad formulovania otázok o pracovnom statuse. Uvedené vykonávacie akty sa prijmú v súlade s postupom preskúmania uvedeným v článku 8 ods. 2.

▼M6 —————

▼B

Článok 5

Vykonanie zisťovania

Členské štáty môžu rozhodnúť o tom, či účasť na zisťovaní je povinná.

▼M4

Článok 6

Prenos výsledkov

Do dvanástich týždňov od skončenia referenčného obdobia členské štáty zašlú výsledky zisťovania Eurostatu bez priamych identifikačných znakov.

Údaje, ktoré sa vzťahujú na ukazovateľ zisťovania „mzdy z hlavného zamestnania“ môžu byť zaslané Eurostatu do dvadsaťjeden mesiacov po skončení referenčného obdobia v prípade, že sa na poskytnutie týchto informácií využijú administratívne zdroje.

▼B

Článok 7

Správy

Správu o implementácii tohto nariadenia predloží Komisia parlamentu a Rade každé tri roky, prvý raz v roku 2000. Táto správa zhodnotí najmä kvalitu štatistických metód plánovaných členskými štátmi na zlepšenie kvality výsledkov alebo na uľahčenie postupov zisťovania.

▼M6

Článok 7a

Ad hoc moduly

1. Na doplnenie informácií opísaných v článku 4 ods. 1 sa môže pridať ďalší súbor ukazovateľov (ďalej len „ad hoc modul“).

2. Vzorka použitá na zber informácií týkajúcich sa ad hoc modulov poskytuje aj informácie o štrukturálnych premenných.

3. Vzorka použitá na zber informácií týkajúcich sa ad hoc modulov spĺňa tieto podmienky:

a) jej prostredníctvom sa zbierajú informácie o ad hoc moduloch za 52 referenčných týždňov a vzťahujú sa na ňu rovnaké požiadavky ako požiadavky uvedené v článku 4 ods. 2a alebo

b) jej prostredníctvom sa zbierajú informácie o ad hoc moduloch v celej vzorke aspoň za jeden štvrťrok.

4. Komisia je splnomocnená prijímať delegované akty v súlade s článkom 7c, pokiaľ ide o vypracovanie plánu ad hoc modulov na obdobie troch rokov. V tomto pláne sa pre každý ad hoc modul špecifikuje subjekt, zoznam a opis oblasti špecializovaných informácií (ďalej len „časti ad hoc modulov“), ktoré tvoria rámec, v ktorom sa určujú technické ukazovatele ad hoc modulu uvedené v odseku 5 tohto článku, a špecifikuje referenčné obdobie. Plán sa prijme najneskôr 24 mesiacov pred začiatkom jeho referenčného obdobia.

5. S cieľom zabezpečiť jednotné uplatňovanie plánu uvedeného v odseku 4 tohto článku Komisia prostredníctvom vykonávacích aktov špecifikuje technické ukazovatele každej časti ad hoc modulu v súlade s oblasťou špecializovaných informácií uvedených v uvedenom odseku, ako aj filtre a kódy, ktoré sa použijú na prenos údajov, a konečný termín prenosu výsledkov, ktorý môže byť odlišný od termínu stanoveného v článku 6. Uvedené vykonávacie akty sa prijmú v súlade s postupom preskúmania uvedeným v článku 8 ods. 2.

6. Podrobný zoznam informácií, ktoré sa budú zbierať v ad hoc module, sa vypracuje najneskôr 12 mesiacov pred začiatkom referenčného obdobia pre príslušný modul. Rozsah ad hoc modulu nesmie byť väčší ako 11 technických ukazovateľov.

Článok 7b

Finančné ustanovenie

Únia poskytne národným štatistickým úradom a iným vnútroštátnym orgánom uvedeným v článku 5 ods. 2 nariadenia Európskeho parlamentu a Rady (ES) č. 223/2009 ( 5 ) finančnú podporu na vykonávanie ad hoc modulov uvedených v článku 7a tohto nariadenia v súlade s článkom 16 ods. 1 písm. a) nariadenia Európskeho parlamentu a Rady (EÚ) č. 1296/2013 ( 6 ). Rada môže v súlade s článkom 128 ods. 1 druhým pododsekom nariadenia Európskeho parlamentu a Rady (EÚ, Euratom) č. 966/2012 ( 7 ) udeliť uvedeným národným štatistickým úradom a iným vnútroštátnym orgánom granty bez výzvy na predkladanie návrhov. Tieto granty môžu mať formu jednorazových platieb a udeľujú sa pod podmienkou, že členské štáty sa skutočne zúčastnia na vykonávaní ad hoc modulov.

Článok 7c

Vykonávanie delegovania

1. Právomoc prijímať delegované akty sa Komisii udeľuje za podmienok stanovených v tomto článku.

2. Komisia pri výkone právomocí delegovaných v súlade s článkom 4 ods. 2 a článkom 7a zabezpečí, aby delegované akty nespôsobovali významné dodatočné zaťaženie členských štátov a respondentov.

Uvedené delegované akty sa prijímajú len v prípadoch, keď sú potrebné na zohľadnenie spoločenského a hospodárskeho vývoja. Uvedenými delegovanými aktmi sa nemení nepovinná povaha požadovaných informácií.

Komisia riadne odôvodní štatistické opatrenia stanovené v uvedených delegovaných aktoch, pričom v prípade potreby využije príspevky príslušných odborníkov založené na analýze efektívnosti nákladov, vrátane posúdenia zaťaženia respondentov a nákladov na tvorbu, ako je uvedené v článku 14 ods. 3 písm. c) nariadenia (ES) č. 223/2009.

3. Právomoc prijímať delegované akty uvedené v článku 4 ods. 2 a článku 7a sa Komisii udeľuje na obdobie piatich rokov od 18. júna 2014. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.

4. Delegovanie právomoci uvedené v článku 4 ods. 2 a článku 7a môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

5. Komisia oznamuje delegovaný akt hneď po prijatí súčasne Európskemu parlamentu a Rade.

6. Delegovaný akt prijatý podľa článku 4 ods. 2 a článku 7a nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu alebo Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

▼M6

Článok 8

Postup výboru

1. Komisii pomáha Výbor pre Európsky štatistický systém zriadený nariadením (ES) č. 223/2009. Uvedený výbor je výborom v zmysle nariadenia Európskeho parlamentu a Rady (EÚ) č. 182/2011 ( 8 ).

2. Ak sa odkazuje na tento odsek, uplatňuje sa článok 5 nariadenia (EÚ) č. 182/2011.

▼B

Článok 9

Príprava na zrušenie

Nariadenie (EHS) č. 3711/91 sa týmto ruší.

Článok 10

Nadobudnutie účinnosti

Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.